| Marijampolės futbolo stadionas |
| --- |
|  |
| Vieta | Kauno g. 125, Marijampolė, Lietuva |
| Pradėtas statyti | 2007 m. gegužės 25 d. |
| Atidarytas | 2008 m. liepos 6 d. |
| Savininkas | Marijampolės miesto savivaldybė ir FK Sūduva |
| Statybos kaina | 26 mln. LTL |
| Talpa | 6 250 žiūrovų (futbolas) |
| Nuomininkai | FK Sūduva |

**Marijampolės futbolo arena** (2008–2019 m. ***ARVI arena***, 2020–2023 m. ***Hikvision arena***) – futbolo stadionas Marijampolėje. Namų rungtynes žaidžia A lygos klubas FK Sūduva. Stadione 2008 m. Lietuvos rinktinė žaidė 2010 m. pasaulio futbolo čempionato atrankos varžybose prieš Austrijos rinktinę. Tai pirmasis futbolo stadionas pastatytas nuo Lietuvos nepriklausomybės atkūrimo.

Istorija
--------

Sporto komplekso statybos darbai buvo pradėti 2007 m. gegužę ir baigti 2008 m. rugpjūtį. Projekto metu pastatyta daugiafunkcinė sporto ir turizmo bazė, kurią sudaro futbolo stadionas, dengtas sporto maniežas ir futbolo aikštynas. Pastarasis įrengtas dar 2003 m. iš VšĮ Marijampolės futbolo klubo dalininkų lėšų. Pagal tuometinį rėmėją, stadionas buvo pavadintas **ARVI arena**. Šalia stadiono taip pat buvo įrengtas 2660 vietų dengtas futbolo maniežas, kuriame futbolą galima žaisti visus metus. Šalia stadiono įrengtos ir dvi futbolo treniruočių aikštės po atviru dangumi.

Atidarymo rungtynėse FK Sūduva susitiko su daugkartiniais Lietuvos čempionais FBK Kaunas futbolininkais. Rungtynės baigėsi rezultatu 0–0. Pirmąjį įvartį šiame stadione pelnė Sūduvos žaidėjas Sergej Koziuberda. Jis pasižymėjo 2008 m. liepos 17 d. UEFA taurės atrankos rungtynėse prieš Velso TNS klubą.

2009 m. gegužės mėnesį stadione įrengtos papildomos tribūnos, kurios padidino talpą iki 6250 vietų.

2013 m. liepos 20–rugpjūčio 1 dienomis vyko 2013 m. Europos U-19 futbolo čempionatas. Šiame stadione žaidė tokios futbolo rinktinės iš Ispanijos, Portugalijos, Turkija, Serbija, Gruzija. Taip pat vyko finalas tarp Prancūzijos ir Serbijos. Rungtynes transliavo „Eurosport" televizija.

2019 m. gruodžio 11 d. pasirodė pranešimai, kad ARVI grupė neberems „Sūduvos" klubo. Stadionas buvo laikinai pervadinta į **Marijampolės futbolo areną**.

2020 m. sausio mėn. kinų kompanija Hikvision tapo FK Sūduva generaliniu rėmėju. Tuo pačiu vardas buvo perteiktas ir stadionui, oficialus pavadinimas tapo **Hikvision arena** (arba *Hikvision arena (stadionas), siekiant atskirti nuo maniežo).*

2023 m. vasario mėn. tapo aišku, kad „Hikvision" neberems klubo, o stadionai nebenaudos šios firmos žymens.

Lietuvos rinktinės rungtynės
----------------------------

| # | Data | Varžovas | Rezultatas | Varžybos | Žiūrovai |
| --- | --- | --- | --- | --- | --- |
| 1. | 2008 m. rugpjūčio 20 d. | Moldavija Moldova | 3–0 | Draugiškos | 2000 |
| 2. | 2008 m. rugsėjo 10 d. | Austrija Austrija | 2–0 | PČ atranka | 5000 |
| 3. | 2009 m. birželio 6 d. | Rumunija Rumunija | 0–1 | PČ atranka | 5500 |
| 4. | 2009 m. spalio 14 d. | Serbija Serbija | 2–1 | PČ atranka | 2500 |
| 5. | 2013 m. rugsėjo 10 d. | Lichtenšteinas Lichtenšteinas | 2–0 | PČ atranka | 1500 |

Galerija
--------

* Futbolo rungtynės Lietuva–RumunijaFutbolo rungtynės Lietuva–Rumunija
* Stadiono žiūrovų tribūnosStadiono žiūrovų tribūnos
* Stadiono apšvietimo stulpas.Stadiono apšvietimo stulpas.
* Dengtas futbolo maniežasDengtas futbolo maniežas

Taip pat žiūrėkite
------------------

* Marijampolės futbolo arena (maniežas)

Šaltiniai
---------

1. ↑
2. ↑  Stadionas. Fksuduva.lt (tikrinta 2024-03-10).
3. ↑   Portalas Futbolas.lt ,
4. ↑
5. ↑
6. ↑

Nuorodos
--------

* Soccerway